Legal Document

Category: 1396

Text:
17. ΑΠΟΦΑΣΗ ΥΦΥΠΟΥΡΓΟΥ ΑΠΑΣΧΟΛΗΣΗΣ ΚΑΙ  ΚΟΙΝΩΝΙΚΗΣ ΠΡΟΣΤΑΣΙΑΣ Αριθ.11981 της 12 Ιουλ.-8 Αυγ.2006 (ΦΕΚ Β΄1079) Κήρυξη υποχρεωτικής της υπ’ αριθμ. 14/2006 απόφασης διαιτησίας που αφορά τους όρους αμοιβής και εργασίας των οδηγών των πάσης φύσεως φορτηγών κ.λπ. αυτοκινήτων, των αυτοκινήτων των εκπαιδευτηρίων για τη μεταφορά των μαθητών και νηπίων, των αυτοκινήτων για τη μεταφορά προσωπικού επιχειρήσεων, εκμεταλλεύσεων και εργασιών γενικά, καθώς και των οδηγών - πωλητών όλης της χώρας. 1. Κηρύσσουμε υποχρεωτική την υπ’ αριθμ. 14/2006 απόφαση διαιτησίας που αφορά τους όρους αμοιβής και εργασίας των οδηγών των πάσης φύσεως φορτηγών κ.λπ. αυτοκινήτων, των αυτοκινήτων των εκπαιδευτηρίων για τη μεταφορά των καθηγητών και νηπίων, των αυτοκινήτων για τη μεταφορά προσωπικού επιχειρήσεων, Εκμεταλλεύσεων και εργασιών γενικά, καθώς και των οδηγών - πωλητών όλης της χώρας, για όλους τους εργοδότες και εργαζομένους του επαγγέλματος που αφορά αυτή. 2. Η ισχύς της απόφασης αυτής αρχίζει από 16.6.2006. 3. Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. 21.Ε.γα.16-17 Οδικές Μεταφορές-Μεταφορείς